LA WEB MUNICIPAL MILLORA I AMPLIA EL SEU APARTAT DE TRANSPARÈNCIA
Sin fecha

L’Ajuntament de l’Eliana en la seua nova web – www.leliana.es- ha millorat substancialment l’apartat referent a la Llei de Transparència unificant-lo, desglossant-lo i ampliant-lo.

D’aquesta manera ja és possible consultar de manera clara i eficient les dades i partides pressupostàries en quatre punts ben diferenciats:

1- INFORMACIÓ SOBRE LA CORPORACIÓ MUNICIPAL

2- RELACIONS AMB ELS CIUTADANS

3- TRANSPARÈNCIA ECONOMICOFINANCERA

4 – INFORMACIÓ SOBRE CONTRACTES, CONVENIS I SUBVENCIONS

La secció, que augmenta la seua usabilidad de cara al ciutadà amb aquestes millores, ja havia sigut presentada un any abans del termini legal en el Consell de Participació Ciutadana, celebrat el dimecres 10 de desembre del passat any, per la tinent d’alcalde, Mercedes Berenguer. Molta d’aquesta informació ja es trobava disponible en la web del consistori però ara s’ha agrupat i ampliat seguint les directrius marcades per la llei.

“Recopilar tota la informació i presentar-la d’una forma eficient ha sigut un procés complicat que encara tardarà unes setmanes a completar-se”, va comentar llavors Mercedes Berenguer.

D’aquesta manera, a l’Ajuntament de l’Eliana no li calia recórrer a la moratòria que la pròpia llei concedeix i escometia la tasca immediatament, “ja que la transparència ha sigut sempre la norma de l’equip de govern”, afegia Mercedes Berenguer. La secció ofereix informació detallada sobre moltes qüestions com els llocs de treball en l’Ajuntament, les actes dels plens municipals, les ordenances, els pressupostos i els comptes anuals o tot allò relatiu a la contractació municipal.

D’altra banda, el consistori farà una auditoria externa homologada per a examinar l’estat de transparència municipal en funció dels indicadors internacionals.

Podeu visitar aquest espai de la web municipal punxant ací.